b'\n_START_ARTICLE_\nRaugulys\n_START_PARAGRAPH_\nRaugulys (lot. eructatio) \xe2\x80\x93 skrand\xc5\xbeio motorikos sutrikimas, kai nevalingai pro burn\xc4\x85 i\xc5\xa1 skrand\xc5\xbeio ar stempl\xc4\x97s i\xc5\xa1siskiria dujos. Taip atsitinka d\xc4\x97l to, kad skrandyje padaug\xc4\x97ja duj\xc5\xb3 arba \xc4\xaf j\xc4\xaf patenka oro su maistu. Paprastai dujos patenka \xc4\xaf \xc5\xbearnyn\xc4\x85, bet kai j\xc5\xb3 susikaupia per daug, ima dirginti skrand\xc5\xbeio gleivin\xc4\x99. Tada refleksi\xc5\xa1kai susitraukia diafragmos ir pilvo preso raumenys, ir \xc4\xafvyksta raugulys. \xc5\xa0io proceso metu i\xc5\xa1siskiria truput\xc4\xaf skrand\xc5\xbeio turinio, d\xc4\x97l to burnoje jau\xc4\x8diamas r\xc5\xabg\xc5\xa1tus arba kartus skonis. Raugulys atsiranda ir d\xc4\x97l intesnysvi\xc5\xb3 puvimo ir r\xc5\xabgimo proces\xc5\xb3, kai susidaro daug anglies dvideginio, metano, sieros vandenilio, amoniako ir kt. Taip pat atsir\xc5\xabgstama sergant gastritu, skrand\xc5\xbeio opalige, v\xc4\x97\xc5\xbeiu ir kt. Sveikas \xc5\xbemogus atsir\xc5\xabgsta persivalg\xc4\x99s arba i\xc5\xa1g\xc4\x97r\xc4\x99s gazuoto skys\xc4\x8dio, pvz., mineralinio vandens.'